text: Bras ouvers contre lui ala
   Marcadigas, quant veü l'a ;
   Baisié l'a, tenir ne s'en pot ;
   Car onques si grant joie n'ot,
   Ne onques mais seü n'avoit
   Que grant joie de cuer estoit.
   Mais adont primes le sot il,
   Quant vit Cléomadès son fil
   Que il cuidoit avoir perdu.
   De toutes pars sont acoru
   Cil qui la nouvele entendirent ;
   Mais, quant de lui parler oyrent,
   Ses trois serours tel joie en orent,
   K'à paine soustenir se porent.
  